Fearless
Fearless – antrasis amerikiečių atlikėjos ir dainų autorės Taylor Swift studijinis albumas, išleistas 2008 m. lapkričio 11 d. Jam pristatyti išleisti penki singlai: „Love Story“, „White Horse“, „You Belong with Me“, „Fifteen“ ir „Fearless“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 592 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjos įrašu, pasiekusiu šią viršūnę. 2017 m. gruodžio mėnesio duomenimis, JAV parduota per dešimt milijonų įrašo kopijų ir jis tapęs deimantiniu. 2010 m. vykusiuose „Grammy“ apdovanojimuose albumas laimėjo apdovanojimus už metų albumą bei geriausią kantri muzikos albumą, daina „White Horse“ – už geriausią kantri dainą bei geriausią moterišką vokalinį kantri muzikos atlikimą. Daina „You Belong with Me“ nominuota metų įrašo, metų dainos ir geriausio moteriško popmuzikos vokalinio atlikimo kategorijose, o „Breathe“ – geriausio grupinio pop atlikimo. 2021 m. balandį atlikėja išleido naujai įrašytą albumo versiją „Fearless (Taylor's Version)“.